या समस्या का लइके पधान रामदिनेश से खबर लहरिया पत्रकार बात करिन तौ उनकर कहब हवै कि अबै तक मोहिका पता नही रहै। अब पता होइगा हवै तौ बनवा देहूं। हिंया के राममनी, सुनीता अउर चन्द्र, किशोर समेत लगभग दस मड़इन का कहब हवै कि पानी पियै खातिर दूसर बस्ती जइत हन तै हंुवा लाइन लगावैं का परत हवै। या कारन घर का काम अउर मजूरी करै मा देर होइ जात हवै। दुइ- दुइ घंटा पानी का ताके बइठे का परत हवै। अगर बनी मजूरी न करबे तौ कसत खर्चा चली। इनतान के गर्मी मा हमार बच्चा बिना नहाये धोये स्कूल जात हवैं। यहिके खातिर प्रधान रामदिनेश से कहित हन कि हैण्डपम्प बनवा दे तौ येत्ती परेशानी न झेलै का परी।